gelde baten ende profijte die de voirs jan van opleeuwe zijn coster die hij
setten sal oft yemant anders te zijne behoef oft van zijne wegen bynnen den
voirs tmine hebben hoffen ende ontfangen selen oft ontfangen hebben vande
pelgrijme die te wesemale comen selen ome hue pelgrijmaenge te sinte
jobs aldair te doene dair af de selve jan van opleeuwe heeft geloeft
den voirs jannese vande hove alle drijmaende den voirs tmijn duende
goede wettige rekeninge ende bewijs te doene ende bij zijne eede te
heyligen te houden en zijne coste die hij setten sal te doen houden soe
wes gelde oft profijten hen vande selve pelgrijneen come sal wesen
ende den voirs jannese vanden hove die helicht dan tallen driemaende
tstont opte leggen ende te betalen voert heeft geloeft de voirs jan van
opleeuwe dat hij de voirs costene den voirs tmijn duende wel en
loflijc ende getrouwelic bedienen sal oft doen bedienen alsoe dat de
voirs jannes ende zijn soen dair mede gestaen selen mogen ende
verwaert wesen ende dat de psoen oft de goede liede van wesemale
hen des met reden niet te becroenen en selen hebben Ende desgelijx
dat hij de kercke ende alle de juwelen vand kercken die me den
coste pleeght te leven ende die hij sculdich es te verwaene wel ende
getrouwelic hoeden ende verwaen sal Ende die ten eynde vande
voirs tmine ov den kercmeester overleven alsoe dat behoirt en
een coste van wesemale sculdich ende gewoenlic es te doen ende
alsoe dat den voirs jannese noch zijne soen dair af gheene hinder
last noch comer en come dwelc oft gesoede hij geloeft heeft
den voirs jannese ende zijne soen opte richten ende hen en elken
van hen dair af uat aen ene yegelijken comerloes ende scadeloes te
houden en te ontheffen Voert es vorwaerde dat de voirs jannes
en zijn soen hebben ende heffen selen de brode die vand voirscr
costnen wegen vallen en verschinen selen ten losten kasavonde vande
voirs tmine ende ten afsceyden vanden voirs janne van opleeuwe
a lo p a se e
hier af zijn borgen des der voirs jans uugesondt en narsceyden
katline spypers des selfs jans moeder augustijn de roede barbier
en wout vand straten van wesemale Ende hier af hebben geloeft
de voirs jan van opleenwe katline sijn moed en augustijn de
goede den voirs wouten vand straten scadeloes te houden en te